《师伯浑至青神约访而潜归以诗相别因戏之》
宋代·史尧弼

开门脱兔岂非痴，空费追亡急作诗。
雪月会知思戴老，枣瓜方作问安期。
梦魂莫逐人千里，遥夜还同月一规。
此去相过吾得计，定应掎角待伊尼。

作者简介：眉州人，字唐英，世称莲峰先生。高宗绍兴二十七年进士。少以《古乐府》、《洪范》等论往见张浚，浚谓其大类苏轼。年十四举于乡，赴鹿鸣宴犹著粉红裤，人疑其文未工，太守命赋诗，尧弼援笔立就。未授官而卒。有《莲峰集》。